רעננה מרידור

רעננה מרידור (נולדה ב-18 בפברואר 1923) היא פרופסור חבר בדימוס בחוג ללימודים קלאסיים באוניברסיטה העברית. יקירת ירושלים לשנת תשס"ג (2003).

ביוגרפיה
מרידור נולדה ב-18 בפברואר 1923 בווינה שבאוסטריה, למרדכי אנשיל וחיה טננבלט (לבית בר). ב-4 בפברואר 1935 עלתה עם משפחתה לארץ ישראל על סיפון האונייה "פילסנה". בשנת 1939, בגיל 16, הצטרפה לבית"ר, שם פגשה לראשונה את אליהו וירז'בולובסקי (לימים מרידור), שהיה מפקד הסניף בירושלים. באוגוסט 1943 נישאו. למדה לימודים קלאסיים באוניברסיטה העברית בירושלים, ולימים הורתה תחום זה באוניברסיטה העברית. קיבלה תואר דוקטור בשנת 1979. 

בשנת ה'תשס"ג (2003) קיבלה את אות יקיר ירושלים.

צאצאים 
לרעננה מרידור ארבעה ילדים: סגן ראש הממשלה והשר לענייני מודיעין לשעבר דן מרידור, פרופ' חגית הורביץ, לשעבר מנהלת מחלקת הילדים בבית החולים ביקור חולים, ד"ר אביטל דרמון, מנהלת היוזמה למחקר יישומי בחינוך, וסלי, לשעבר יו"ר הסוכנות היהודית ושגריר ישראל בארצות הברית. נכדה הבכור הוא אלי הורביץ, איש חינוך ומנכ"ל קרן טראמפ, נכדה אבישי מרידור, שחקן, לשעבר נווט בחיל האוויר. נכד נוסף הוא שאול מרידור שכיהן כראש אגף התקציבים במשרד האוצר.

ספרה
 יוונית למתחילים האוניברסיטה העברית בירושלים, הפקולטה למדעי הרוח, החוג ללימודים קלאסיים, 1990.

קישורים חיצוניים
 רעננה מרידור, באתר לוחמי האצ"ל

הערות שוליים

ישראליות ילידות אוסטריה
ישראלים ילידי אוסטריה
נשות העלייה החמישית
אנשי העלייה החמישית
סגל האוניברסיטה העברית בירושלים: לימודים קלאסיים
בוגרות האוניברסיטה העברית בירושלים
בוגרי האוניברסיטה העברית בירושלים
רעננה
יקירות ירושלים
יקירי ירושלים
בני זוג של חברי הכנסת
לוחמות האצ"ל
לוחמי האצ"ל
ישראליות שנולדו ב-1923
ישראלים שנולדו ב-1923
ישראליות שהגיעו לגיל מאה